《子真新篇愈出愈工压倒元白三叹不已勉强再次前韵》
宋代·蔡戡

独守寒窗坐昏黑，怪底打门声摵摵。呼童秉烛诵新诗，箧笥珠玑喜盈积。

君家文焰万丈长，愧我才悭真退尺。往来政自足风流，唱酬聊可供閒隙。

剧谈快饮坐生春，一笑相看眼俱碧。晓来百鸟报新晴，渐喜门前多辙迹。

眼明顿觉有春意，耳冷况闻开乐籍。何劳空泛剡溪舟，不如沉醉高阳宅。

楼迥吹残玉笛寒，杯乾笑指银瓶索。遥知塞上积雪深，千里关山同一色。

夕烽罢警铁衣閒，聘币星驰交两国。使华不用吞旃毛，边吏何忧取温麦。

祇怜鱼贯挽舟人，堕指裂肤声苦剧。东风吹作一尺泥，山鸟却愁行不得。

作者简介：蔡戡（1141—1182），南宋官吏。字定夫，福建仙游人，蔡襄五世孙，蔡伸嫡孙。始居武进，初以荫补溧阳尉，宋孝宗乾道二年（1166）进士，累官宝谟阁直学士。七年，召试馆职授秘书省正字。八年，知江阴军。历广东、京西转运刮宫，广东、湖南提刑。淳熙十年（1183）由湖广总领徙建康府总领，寻徙淮西总领。光宗绍熙元年（1190）为浙东提刑，召除中书门下检正诸房公事。五年，兼知临安府，再任湖广总领。宁宗庆元二年（1196）知隆兴府。嘉泰元年（1201）知静江府兼广西经略安抚使。勤政爱民，赢得清声。生性洒脱，不肯与权奸为伍。韩侂胄掌权后，便告老还乡。才华出众，著作甚丰。